ᱠᱚᱢᱞᱟ ᱵᱮᱱᱤᱣᱟᱞ

ᱠᱚᱢᱞᱟ ᱵᱮᱱᱤᱣᱟᱞ ᱫᱚ (ᱡᱟᱱᱟᱢ: ᱑᱒ ᱡᱟᱱᱩᱣᱟᱨᱤ ᱑᱙᱒᱗) ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱤᱱᱤᱡ ᱢᱤᱫ ᱥᱤᱱᱤᱭᱟᱨ ᱥᱚᱦᱮᱫ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱨᱟᱡᱚᱥᱛᱷᱟᱱ ᱨᱮ ᱵᱷᱮᱡᱟᱨᱼᱵᱷᱮᱡᱟᱨ ᱚᱠᱛᱚ ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱯᱚᱫᱽ ᱨᱮ ᱢᱚᱱᱛᱨᱤ ᱟᱨ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱒᱐᱐᱙ ᱥᱟᱞ ᱟᱨ ᱒᱐᱑᱔ ᱥᱟᱞ ᱛᱟᱞᱟ ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱱᱚᱣᱟ ᱑᱙᱕᱔ ᱥᱟᱞ ᱨᱮ ᱒᱗ ᱥᱟᱞ ᱩᱢᱚᱨ ᱨᱮ ᱨᱟᱡᱚᱥᱛᱷᱟᱱ ᱨᱮ ᱯᱩᱭᱞᱩ ᱛᱤᱨᱞᱟᱹ ᱢᱚᱱᱛᱨᱤ ᱵᱮᱱᱟᱣ ᱮᱱᱟ ᱾ ᱩᱱᱤᱫᱚ ᱒᱐᱐᱓ ᱥᱟᱞ ᱨᱮ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤᱫᱚ ᱛᱨᱤᱯᱩᱨᱟ (᱒᱐᱐᱙) ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟ ), ᱜᱩᱡᱽᱨᱟᱴ (᱒᱐᱐᱙ᱼ᱒᱐᱑᱔) ᱟᱨ ᱢᱤᱡᱚᱨᱟᱢ (᱒᱐᱑᱔) ᱾ ᱱᱩᱭ ᱡᱟᱦᱟᱸ ᱠᱚᱧᱮ ᱥᱟᱢᱟᱝ ᱯᱚᱱᱚᱛ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱯᱚᱱᱚᱛ ᱜᱚᱢᱠᱮ ᱢᱮᱱᱟᱭᱟ ᱾ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱛᱮ ᱩᱱᱤ ᱢᱟᱲᱟᱝ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱱᱫᱷᱤ ᱦᱚᱛᱮᱛᱮ ᱛᱟᱢᱨᱟᱯᱟᱛᱨᱟ ᱛᱮ ᱥᱟᱨᱦᱟᱣ ᱪᱟᱞ ᱟᱫᱮᱭᱟ ᱛᱟᱦᱮᱸᱫ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱟᱡᱟᱜ ᱥᱮᱪᱮᱫ ᱯᱩᱨᱟᱹᱣ ᱠᱟᱛᱮ ᱛᱟᱭᱚᱢ ᱱᱚᱣᱟ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮ ᱥᱮᱞᱮᱫ ᱮᱱᱟ ᱾ 

᱑᱙᱕᱔ ᱥᱟᱞ ᱨᱮ, ᱒᱗ ᱥᱟᱞ ᱩᱢᱚᱨ ᱨᱮ, ᱩᱱᱤᱫᱚ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱮᱱᱟ ᱟᱨ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱥᱚᱨᱠᱟᱨ ᱨᱮ ᱢᱚᱱᱛᱨᱤ ᱵᱮᱱᱟᱣ ᱮᱱᱟ ᱾ ᱵᱮᱱᱤᱣᱟᱞ ᱫᱚ ᱑᱙᱕᱔ ᱥᱟᱞ ᱠᱷᱚᱱ ᱨᱟᱡᱚᱥᱛᱷᱟᱱ ᱨᱮ ᱞᱮᱛᱟᱨ ᱜᱮ ᱠᱚᱝᱜᱽᱨᱮᱥ ᱥᱚᱨᱠᱟᱨ ᱨᱮ ᱢᱚᱱᱛᱨᱤ ᱢᱮᱱᱟᱭᱟ, ᱩᱱᱤᱭᱟᱜ ᱚᱲᱟᱜ, ᱢᱮᱰᱤᱠᱟᱞ ᱟᱨ ᱦᱤᱞᱛᱷ, ᱥᱮᱪᱮᱫ ᱟᱨ ᱪᱟᱥ ᱥᱟᱶᱛᱮ ᱵᱷᱤᱱᱟᱹ ᱵᱷᱤᱱᱟᱹ ᱞᱟᱹᱠᱛᱤᱭᱟᱱ ᱵᱤᱵᱷᱟᱜᱽ ᱮ ᱥᱟᱢᱵᱽᱲᱟ ᱠᱮᱜᱼᱟ ᱾ ᱱᱚᱣᱟ ᱟᱥᱚᱠ ᱜᱟᱦᱞᱚᱛ ᱥᱚᱨᱠᱟᱨ ᱨᱮ ᱨᱟᱡᱽᱥᱣᱟ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾

ᱜᱮᱞ ᱥᱮᱨᱢᱟ ᱫᱷᱟᱹᱵᱤᱡ, ᱑᱙᱘᱐ ᱠᱷᱚᱱ ᱑᱙᱙᱐ ᱫᱷᱟᱹᱵᱤᱡ, ᱩᱱᱤ ᱨᱟᱡᱚᱥᱛᱷᱟᱱ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾ 

᱑᱙᱙᱓ ᱥᱟᱞ ᱨᱮ ᱩᱱᱤ ᱢᱚᱱᱛᱨᱤ ᱵᱟᱭ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱟᱨᱦᱚᱸ ᱵᱮᱭᱨᱟᱛᱷ (ᱱᱤᱛᱚᱜ ᱫᱚ ᱵᱤᱨᱟᱴᱱᱚᱜᱚᱨ), ᱡᱚᱭᱯᱩᱨ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱱᱟᱣ ᱮᱱᱟ ᱾ ᱩᱱᱤ ᱑᱙᱙᱘ ᱥᱟᱞ ᱨᱮ ᱟᱨᱦᱚᱸ ᱠᱮᱵᱤᱱᱮᱴ ᱢᱚᱱᱛᱨᱤ ᱵᱮᱱᱟᱣ ᱮᱱᱟ ᱟᱨ ᱒᱐᱐᱓ ᱠᱷᱚᱱ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱢᱮᱱᱟᱭᱟ ᱾

ᱩᱱᱤ ᱚᱠᱴᱚᱵᱚᱨ ᱒᱐᱐᱙ ᱥᱟᱞ ᱨᱮ ᱛᱨᱤᱯᱩᱨᱟ ᱨᱮᱱᱟᱜ ᱯᱚᱱᱚᱛ ᱜᱚᱢᱠᱮ ᱯᱚᱫᱽ ᱨᱮ ᱞᱟᱜᱟᱣ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱡᱟᱦᱟᱸ ᱯᱚᱱᱚᱛ ᱨᱤᱱᱤᱡ ᱜᱮ ᱯᱩᱭᱞᱩ ᱛᱤᱨᱞᱟᱹ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱢᱤᱫ ᱪᱟᱸᱫᱚ ᱛᱟᱭᱚᱢ, ᱩᱱᱤ ᱒᱗ ᱱᱚᱵᱷᱮᱢᱵᱚᱨ ᱒᱐᱐᱙ ᱥᱟᱞ ᱨᱮ ᱜᱩᱡᱽᱨᱟᱴ ᱨᱮᱱᱟᱜ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱞᱟᱜᱟᱣ ᱮᱱᱟ ᱚᱠᱟ ᱩᱱᱤᱫᱚ ᱯᱩᱱ ᱥᱟᱞ ᱠᱷᱚᱱ ᱰᱮᱦᱮᱨ ᱚᱠᱛᱚ ᱫᱷᱟᱹᱵᱤᱡ ᱥᱮᱵᱟ ᱠᱮᱜᱼᱟ ᱾ ᱖ ᱡᱩᱞᱟᱭ ᱒᱐᱑᱔ ᱥᱟᱞ ᱨᱮ, ᱢᱤᱡᱚᱨᱟᱢ ᱨᱮᱱᱟᱜ ᱯᱚᱱᱚᱛ ᱜᱚᱢᱠᱮ ᱯᱚᱫᱽ ᱨᱮ ᱥᱮᱱ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱒᱗ ᱡᱟᱱᱟᱢ ᱠᱚ
ᱛᱷᱚᱠ:Living people
ᱛᱷᱚᱠ:ᱛᱨᱤᱯᱩᱨᱟ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮ ᱨᱟᱡᱽᱟᱹᱨᱤ ᱛᱤᱨᱞᱟᱹ ᱠᱚ
ᱛᱷᱚᱠ:ᱨᱟᱡᱚᱥᱛᱷᱟᱱᱤ ᱦᱚᱲ
ᱛᱷᱚᱠ:ᱜᱩᱡᱽᱨᱟᱴ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:ᱡᱷᱩᱱᱡᱷᱩᱱᱩ ᱦᱚᱱᱚᱛ ᱨᱤᱱᱤᱡ  ᱦᱚᱲ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱤᱱ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:ᱢᱤᱡᱚᱨᱟᱢ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱤᱱ ᱡᱚᱜᱤ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱛᱨᱤᱯᱩᱨᱟ ᱨᱮ ᱨᱟᱡᱽᱟᱹᱨᱤ ᱛᱤᱨᱞᱟᱹ ᱠᱚ
ᱛᱷᱚᱠ:ᱜᱩᱡᱽᱨᱟᱴ ᱨᱮ ᱨᱟᱡᱽᱟᱹᱨᱤ ᱛᱤᱨᱞᱟᱹ ᱠᱚ
ᱛᱷᱚᱠ:ᱢᱤᱡᱚᱨᱟᱢ ᱨᱮ ᱨᱟᱡᱽᱟᱹᱨᱤ ᱛᱤᱨᱞᱟᱹ ᱠᱚ